Source: http://hvgorac.hu/news_feed?page=238
Timestamp: 2018-09-20 16:52:42
Document Index: 31992762

Matched Legal Cases: ['bíróság ', 'bíróság ', 'Kúria ', 'Kúria ', 'Kúria ', 'bíróság ', 'bíróság ', 'bíróság ']

Ab: megszüntették a tényleges életfogytiglannal kapcsolatos eljárást
Az Alkotmánybíróság (Ab) megszüntette azt az eljárását, amelyben egy konkrét büntetőügy bírájának indítványára a tényleges életfogytiglani szabadságvesztés alkotmányosságát vizsgálták, ugyanis időközben megváltozott az erre vonatkozó szabályozás, így az indítvány okafogyottá vált. Az Ab honlapján szerdán közzétett határozat szerint tavaly áprilisban indítványozta védői kezdeményezésre a Szegedi Ítélőtábla a tényleges életfogytiglan hazai szabályozásának vizsgálatát, figyelemmel a strasbourgi emberi jogi bíróság gyakorlatára, amely szerint minden elítéltnek joga van arra, hogy már elítélésekor tudja, miként kell viselkednie ahhoz, hogy legyen esélye a szabadulásra, és ezt legalább 25 év elteltével időszakosan vizsgálni is kell.
Módosíthatja ma a kormány az útdíjakat
A szerdai kormányülésen téma lesz az útdíjrendszer, és több módosításról is dönthetnek. Elsősorban a fogyatékkal élők és a nagycsaládosok kedvezményeit üthetik nyélbe, a repülőtérre vezető út díjmentesítéséről nincs szó a Magyar Nemzet értesülése szerint.
Kell-e a vállalkozásoknak áfát fizetni infrastrukturális beruházások után? - Sok milliárdos áfa visszatérítéssel járhat a Kúria döntése
A Kúria dönthet arról, hogy kell-e a vállalkozásoknak áfát fizetni olyan infrastrukturális beruházások után, amelyet ingyenesen adnak át például az államnak, vagy az önkormányzatnak. Tipikusan ilyenek a bevásárlóközpontokhoz, lakóparkokhoz épített közúti csatlakozások. Bár az átadás áfa kezelésére vonatkozó szabályok értelmezése már régóta sok bizonytalanságot okoz, az érintett cégek esetenként több száz millió forint áfát fizettek meg önként az adóhatóság és a Nemzetgazdasági Minisztérium állásfoglalását követve. A kérdés idén rendeződhet azzal az üggyel, amit a NAV az év elején vitt a Kúria elé. A precedensértékű döntéstől függően sok milliárd forint járhat vissza a vállalkozásoknak.
Figyelmeztetik a kereskedőket: közeleg a határidő
A pénztárgépeket a jogszabály szerint minden évben felül kell vizsgálni, közeleg az elsőként bekötött online kasszák éves, kötelező felülvizsgálatának határideje - hívta fel a figyelmet a Laurel cégcsoport. A pénztárgépeket forgalmazó társaság közölte: miután már 2014 első felében is üzemeltek online kasszák, a tulajdonosoknak figyelniük kell, hogy mikor jár le az egy év. Aki elmulasztja a kötelező szervizt, akár egymillió forint mulasztási bírságot is kaphat.
Fontos adatszolgáltatási határidő közeleg az energiapiacon
Több száz energiacég készülhet arra az adatszolgáltatási kötelezettségre, amelyet az idén januárban hatályba lépett, a nagykereskedelmi energiapiacok integritásáról és átláthatóságáról szóló végrehajtási rendelet határoz meg számukra. Az érintetteknek legkésőbb 2015. március 17-ig kell a nemzeti nyilvántartásba beregisztrálniuk. Az uniós szabályozás célja, hogy az uniós hatóságok a korábbinál is hatékonyabban észleljék és így megelőzhessék a bennfentes információk alapján folytatott kereskedelmet és a piaci manipulációt az energiapiacokon. A piaci szereplők ezért kötelesek a nagykereskedelmi energiapiacokon megvalósuló ügyletekre vonatkozó nyilvántartásaikat és egyes meghatározott információkat az Energiaszabályozók Együttműködési Ügynöksége (ACER) részére átadni.
Megváltoztak a házi segítségnyújtás jogosultságának feltételei - 2015-től az igénybevétel előtt többdimenziós állapotfelmérés készül
Megváltoztak a házi segítségnyújtás jogosultságának feltételei. Az Emberi Erőforrások Minisztériumának szociális államtitkársága azt közölte: a kormányzat a szociális ellátórendszer átalakításánál arra törekszik, hogy a legrászorultabbak kapjanak fokozott odafigyelést, segítséget, ápolást és gondozást.
OBH: ingyenes bírósági ügyfélértesítő rendszer indul január végén
Január végén ingyenes bírósági ügyfélértesítő rendszer indul, amellyel sok időt és energiát takaríthatnak meg a jogkeresők és a bírósági dolgozók egyaránt - mondta Kékedi Szabolcs, az Országos Bírósági Hivatal (OBH) bírósági főosztályának helyettes vezetője az MTI-nek. A szolgáltatás részeként a bíróság a peres fél regisztrációja után egyfelől sms, illetve e-mail üzenetben küld értesítést, ha az ügyben két tárgyalás között történt valami jogilag releváns esemény. Ilyen lehet, hogy iratok érkeztek a másik féltől vagy például a szakértőtől, valamint figyelmeztető üzenetet küld a közelgő tárgyalásról, másfelől lehetővé teszi, hogy a felek egyes, az eljárással kapcsolatos adatoknak maguk is utánajárhassanak - ismertette a szakember.
Jójárt Eszter: Diszpozitivitás a régi és az új Polgári Törvénykönyvben
Noha a diszpozitivitás jogtani mibenlétét a jogi karokon már az első évben, magyar polgári jogi jelentését pedig másodévben oktatják, egy konkrét magánjogi norma diszpozitivitásának megítélése sok esetben mégsem egyszerű. A nehézség nem csak a diszpozitivitás fogalmával kapcsolatos jogirodalmi elképzelések különbözőségéből, hanem a jogi norma megfogalmazásából, céljából és abból a mindig változó gazdasági-társadalmi-morális háttérből ered, amelyben jogi fogalmaink jelentéstartalmat, funkciót nyernek. Ez a nehézség ugyanakkor egy olyan kihívás, amely jogi gondolkodásunk folyamatos csiszolására késztet, s mint ilyen, szükségszerű velejárója a jogalkalmazásnak. Ez az írás a diszpozitivitás magyar polgári jogi alapjait kívánja körüljárni, támpontot adva e közös gondolkodáshoz.
Még mindig sok a fél évtizeden túl tartó per
Nyáron hozhatnak elsőfokú ítéletet a Kulcsár-ügyben; ma kezdődik a Vizoviczki-ügy tárgyalása. Noha a magyar igazságszolgáltatásban az egyik kiemelt cél az ügyhátralék csökkentése, akadnak hosszú évekig elhúzódó perek. Pedig ezt az emberi jogok európai egyezményének 6. cikke is kifejezetten tiltja (így bármely magyar állampolgár a strasbourgi bírósághoz fordulhat, ha ügye indokolatlanul hosszúra nyúlt, és kártérítést kérhet). Persze ez korántsem magyar sajátosság, a szomszédos Szlovákiában például a 13 évnél tovább tartó perből 2012-ben 26 volt, 2013-ban további 8 került ebbe a kategóriába.
Az EB elfogadta az Európai Stratégiai Beruházási Alap létrehozásáról szóló jogszabály-javaslatot
Elfogadta és bemutatta kedden az Európai Bizottság az Európai Stratégiai Beruházási Alapot (European Fund for Strategic Investment, EFSI) létrehozó jogszabály-javaslatot, amelynek révén a Jean-Claude Juncker vezette testület három év alatt, túlnyomórészt magántőke mozgósításával összesen 315 milliárd euró értékű beruházás megvalósulását szeretné elérni. Az alapot a kormányzótanács és a befektetési bizottság irányítaná. Előbbi döntene az általános célokról, a beruházási irányelvekről, a vállalható kockázatokról, a politikai stratégiáról és az alap forrásainak allokációjáról, összhangban az Európai Bizottság politikai irányelveivel.
Döntött az Ítélőtábla: tisztességtelenek ezek a szerződési feltételek
Több ponton is tisztességtelennek nyilvánította jogerősen a Lombard Zrt. általános szerződési feltételeit (ászf) a Szegedi Ítélőtábla kedden a Pénzügyi Ismeretterjesztő és Érdek-képviseleti Egyesület közérdekű keresete alapján.
Egységes iratkezelési szabályzat bíróságoknak - Több mint 10 éves szabályzatot váltott fel az új norma január 1-jével
Az Országos Bírósági Hivatal Elnöke a 17/2014. (XII. 23.) OBH utasítással kiadta a bíróságok egységes iratkezelési szabályzatát, amely 2015. január 1-től felváltja a több mint 10 éves iratkezelési szabályzatot. A szabályzat szövegének előkészítése 2012-ben kezdődött meg, a normaszöveg-tervezeteket véleményezés és javaslattétel céljából az OBH iratkezelési Munkacsoportja folyamatosan a bíróságokkal egyeztette. Az elkészült tervezet szövegének felhasználásával a hatályos szabályzatot a 12/2013. (XII. 31.) OBH utasítással és a 9/2014. (VII. 4.) OBH utasítással az érdemi részek, rendelkezések tekintetében az OBH Elnöke módosította. Az érdemi módosítások érintették a peres, nemperes ügyek fogalmát, a lajstromozást, az elektronikus iratkezelést. Különösen fontos a bíróságokra érkezett ügyek lajstromozásának megújítása, az ügyek számba vétele. A megváltozott központi igazgatás új kihívásai indokolták az elnöki ügyvitel átalakítását és elektronizálását. Az új cégjogi szabályokra tekintettel módosult a cégeljárás kezelése is.
Elmarasztalta a magyar államot Strasbourg
A magyar állam megsértette a magántulajdont megillető védelmet, amikor 2013-ban megfosztotta Vékony László soproni trafikost engedélyétől, hogy dohánytermékeket áruljon - mondta ki kedden első fokon, nem jogerősen az Emberi Jogok Európai Bírósága Strasbourgban. A döntés nem kötelezi a magyar jogalkotót a jogsértés megszüntetésére vagy jogszabály-módosításra, ám 15 ezer euró (mintegy 4,77 millió forint) kártérítés és 6000 euró (mintegy 1,9 millió forint) perköltség megfizetésére kötelezi a magyar államot, ha jogerőssé válik.
A Bírák Etikai Kódexének megalkotásához vezető út
Az Országos Bírói Tanács 2014. november 10-én elfogadta a Bírák Etikai Kódexét. A Kódex, mely 2015. január 1. lépett hatályba, jelentős mérföldkő a bírósági szervezet életében. De miért is bír ez a döntés ilyen kiemelt jelentőséggel? Miért van szükség etikai kódexre? Mi az etikai kódex lényege általánosságban és milyen út vezetett a bírák etikai normagyűjteményének megalkotásáig?
Bővül a bíróságok feladatköre a hitel-perekkel kapcsolatban - Az új keresetek benyújtásának határidejéről
Az egyes fogyasztói kölcsönszerződések devizanemének módosulásával és a kamatszabályokkal kapcsolatos kérdések rendezéséről szóló 2014. évi LXXVII. törvény, illetve a 2014. december 5. napján kihirdetett és 2014. december 6. napján hatályba lépett a fogyasztónak nyújtott hitelről szóló 2009. évi CLXII. törvény és egyes kapcsolódó törvények módosításáról szóló 2014. évi LXXVIII. törvény (a továbbiakban: DH4 törvény) rendelkezései folytán a bíróságok feladatköre tovább bővül. A 2014. évi XXXVIII. törvény módosításával a forint alapú szerződések és a deviza alapúnak nem minősülő deviza kölcsönszerződések esetén, ha a per tárgyát képező ÁSZF kikötést 2010. november 26-án vagy azt megelőzően alkalmazták, a pénzügyi intézmény a keresetet 2015. január 5. és 2015. január 12. napja közötti jogvesztő határidőn belül nyújthat be a Fővárosi Törvényszék Gazdasági Kollégiumánál.
Az AB is foglalkozik a tankönyvellátás állami megszervezésével
Az Alkotmánybíróság január 12-én teljes ülés keretében foglalkozik több alaptörvény-ellenességének megállapítására irányuló alkotmányjogi panasszal, közte a személyszállítási szolgáltatásokról szóló 2012. évi XLI. törvény, valamint a nemzeti köznevelés tankönyvellátásáról szóló 2013. évi CCXXXII. törvény néhány bekezdésével.
Másodfokú ítéletek a devizahitel-szerződések ügyében - Pert vesztett az OTP Bank, az OTP Jelzálogbank és az OTP Ingatlanlízing
Másodfokon is elutasította a bíróság az OTP Bank Nyrt., az OTP Jelzálogbank Zrt. és az OTP Ingatlanlízing Zrt. devizahitel-szerződések ügyében a magyar állammal szemben benyújtott kereseteit csütörtökön. Az OTP Bank és Jelzálogbank perében december 5-én született ítélet elsőfokon, akkor a Fővárosi Törvényszék elutasította az OTP Bank keresetét, amelyet az egyoldalú szerződésmódosítás során alkalmazott általános szerződési feltételek (ászf) tisztességességének megállapítására nyújtott be. A határozat ellen mind a pénzintézet, mind az alperes magyar állam fellebbezett.
Munkajogi változások 2015
Emelkedő minimálbér és nyugellátások, tiltott vasárnapi munkavégzés, védett kismamák, államilag megtérített távolléti díj - A munkajog területén számos új szabály lép életbe az idei évben. A változásokat érdemes egyenként szemügyre venni.
Huszonhat bank indított pert a forinthitelek miatt
Huszonhat pénzintézet nyújtott be keresetet hétfőig, a jogszabályban megszabott határidőig a Fővárosi Törvényszék Gazdasági Kollégiumához a forinthiteles szerződések egyoldalú módosítása ügyében – közölte a törvényszék. A hitelintézetek a parlament által tavaly elfogadott elszámolási törvény értelmében január 5. és 12. között indíthattak pert, hogy bizonyítsák a forintalapú fogyasztói kölcsönszerződések egyoldalú módosításainak tisztességességét.
Tételek: 4741 - 4760 / 4780 (239 oldal)